ALAQUÀS PER LA PAU
03/03/2022

# ALAQUÀS PER LA PAU

*   03/03/2022
*   [Solidaritat](/categoria/25/0/solidaritat)
*   [Imprimir](#)
*   Compartir
*    https://www.alaquas.org/documento.asp?id\_do=20387

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20387%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20PER%20LA%20PAU)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20387/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20387/03032022whatsapp_image_2022-03-02_at_19_39_39_6__Form_4.jpg)](https://www.alaquas.org/ficheros/documentos/2022/2/20387/03032022whatsapp_image_2022-03-02_at_19_39_39_6__Form_10.jpg "<a href='https://www.alaquas.org/ficheros/documentos/2022/2/20387/03032022whatsapp_image_2022-03-02_at_19_39_39_6__Form_10.jpg' target=_blank><i class='fa fa-external-link' aria-hidden='true'></i>.ALAQUÀS PER LA PAU</a>")

Associacions, col·lectius, entitats, veïns i veïnes del municipi i portaveus polítics de l'Ajuntament es concentraven ahir a les portes del consistori per mostrar de forma unànime la seua repulsa i condemna davant la declaració de guerra de Rússia contra Ucraïna

A les 19 h de la vesprada d’ahir 2 de març a la porta de l’Ajuntament d’Alaquàs es donaven cita associacions, col·lectius, entitats, veïns i veïnes i els portaveus polítics de l’Ajuntament per mostrar la  repulsa i condemna davant la declaració de guerra de Rússia contra Ucraïna, la gravetat dels fets, la violació de la legalitat internacional, les morts de civils i personal militar i el risc que comporta.

L’Alcalde d’Alaquàs Toni Saura va ser l’encarregat d’iniciar el discurs i ho va fer donant les gràcies a totes les persones que han donat resposta a la convocatòria en suport de la població ucraïnesa així com també a la solidaritat de totes aquelles persones que han contactat estos dies amb el consistori per oferir aliments i estris de primera necessitat per fer-los arribar al poble ucraïnès.

Durant el discurs, el mandatari va informar que “la Generalitat Valenciana, la Federació Valenciana de Municipis i Províncies i el Consolat d’Ucraïna han iniciat els tràmits per coordinar l’arreplegada   d’aliments i estris de primera necessitat així com els lloc de arreplegada i els canals d’entrega per facilitar la col·laboració de totes les persones que vulguen ajudar”. De la mateixa manera Toni Saura va afegir que, “ahir de matí, reunits telemàticament amb el Delegat de Govern de la Comunitat Valenciana es va transmetre que s’està treballant per definir els procediments que permeten  proporcionar la documentació administrativa necessària perquè cap persona d’Ucraïna siga expulsada del territori  espanyol durant el conflicte”. L’Ajuntament d’Alaquàs s’ha compromès, apuntava Saura a  “donar màxima difusió a través dels canals oficials de totes les accions que es duen a terme per tal d’afavorir l’ajuda al poble ucraïnès”.

Seguidament, els i les portaveus de l’Ajuntament d’Alaquàs van fer lectura de la declaració institucional acordada entre tots els grups municipals al plenari del passat 14 de febrer: "Condemna a l'agressió de Rússia a Ucraïna". Un document que ha servit per posar de manifest el suport i solidaritat amb la població ucraïnesa, a més de l'oferiment de tota l'ajuda i col·laboració de manera coordinada amb les administracions autonòmica i estatal.

Una vegada acabada la lectura es va mantindre un minut de silenci. Al mateix temps, el món de l'esport d'Alaquàs també secundava la petició de l'ajuntament paralitzant la seua activitat, guardant un minut de silenci. Després va sonar la cançó “Imagine de The Beatles´´ acompanyada pel desplegament de missatges de pau plasmats en cartolines.

Tot això va donar pas al moment més emotiu de la mà de Iryna Mochulska, veïna d’Alaquàs d’origen Ucraïnès que va comptar la seua visió personal del conflicte, tancant el seu discurs agraint al poble alaquaser la seua solidaritat.

No molt lluny, el Castell d’Alaquàs s’il·luminava amb els colors de la bandera de Ucraïna també com a mostra de suport.

 La concentració #NOALAGUERRA #Alaquàsperlapau va ser retransmesa en directe. Al següent link pots veure-la de nou:

[https://www.youtube.com/watch?v=AZ\_ge\_Ap7-4](https://www.youtube.com/watch?v=AZ_ge_Ap7-4)